CELEX: 32015R0491
Language: lt
Date: 2015-03-23 00:00:00
Title: 2015 m. kovo 23 d. Komisijos reglamentas (ES) 2015/491, kuriuo iš dalies keičiamas Reglamentas (ES) Nr. 605/2014, kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant įtraukti pavojingumo ir atsargumo frazes kroatų kalba ir jį priderinti prie technikos ir mokslo pažangos  Tekstas svarbus EEE

24.3.2015   
            
            
               LT
            
            
               Europos Sąjungos oficialusis leidinys
            
            
               L 78/12
            
         KOMISIJOS REGLAMENTAS (ES) 2015/491
   2015 m. kovo 23 d.
   kuriuo iš dalies keičiamas Reglamentas (ES) Nr. 605/2014, kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant įtraukti pavojingumo ir atsargumo frazes kroatų kalba ir jį priderinti prie technikos ir mokslo pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 (1), ypač į jo 37 straipsnio 5 dalį,
   kadangi:
   
               (1)
            
            
               2014 m. birželio 5 d. priimtame Komisijos reglamente (ES) Nr. 605/2014 (2) numatyta nuo 2015 m. balandžio 1 d. taikyti naujas arba atnaujintas kelių medžiagų suderinto klasifikavimo ir ženklinimo nuostatas. Dėl sulėtėjusio to reglamento priėmimo proceso pereinamasis laikotarpis iki Reglamento (ES) Nr. 605/2014 taikymo pradžios yra gerokai trumpesnis nei atitinkami laikotarpiai, nustatyti ankstesnių derinimų su technikos ir mokslo pažanga atvejais. Atrodo, kad ekonominės veiklos vykdytojams nepakaks dešimties mėnesių prisitaikyti prie naujų taisyklių, kurių dalis taikoma plačiai naudojamiems cheminiams produktams. Todėl taikymo data turėtų būti pavėlinta, kad pereinamasis laikotarpis atitiktų per ankstesnius Reglamento (EB) Nr. 1272/2008 derinimus su technikos pažanga nusistovėjusią praktiką;
            
         
               (2)
            
            
               siekiant užtikrinti, kad ekonominės veiklos vykdytojai galėtų kuo greičiau pasikliauti pavėlinta privalomo taikymo data, būtina, kad šis reglamentas po paskelbimo Europos Sąjungos oficialiajame leidinyje įsigaliotų kuo greičiau;
            
         
               (3)
            
            
               šiame reglamente nustatytos priemonės atitinka Europos Parlamento ir Tarybos reglamento (EB) Nr. 1907/2006 133 straipsniu įsteigto komiteto nuomonę (3),
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 605/2014 3 straipsnio 3 dalis pakeičiama taip:
   
      „3.   1 straipsnio 3 dalis taikoma nuo 2016 m. sausio 1 d.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 353, 2008 12 31, p. 1.
   
      (2)  2014 m. birželio 5 d. Komisijos reglamentas (ES) Nr. 605/2014, kuriuo iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant įtraukti pavojingumo ir atsargumo frazes kroatų kalba ir jį priderinti prie technikos ir mokslo pažangos (OL L 167, 2014 6 6, p. 36).
   
      (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).